《晚起和韵》
宋代·李之仪

今日起差晚，持课几到午。饥饱虽难医，荤酒且入务。

脱粟快一饭，白眼视寰宇。固知等浮沉，要在极纤缕。

聒耳林鸠嘷，举头梁燕乳。我亦尽轮回，何必高下数。

缅怀故山中，泉石漱深坞。万壑响松风，千岩澄月露。

胡为不归去，乃与朱墨侣。只记入门时，未有还家路。

我生讵应尔，炳炳莫我顾。彼心岂易同，吾首莫易俯。

作者简介：李之仪(1038～1117）北宋词人。字端叔，自号姑溪居士、姑溪老农。汉族，沧州无棣（庆云县）人。哲宗元祐初为枢密院编修官，通判原州。元祐末从苏轼于定州幕府，朝夕倡酬。元符中监内香药库，御史石豫参劾他曾为苏轼幕僚，不可以任京官，被停职。徽宗崇宁初提举河东常平。后因得罪权贵蔡京，除名编管太平州（今安徽当涂），后遇赦复官，晚年卜居当涂。著有《姑溪词》一卷、《姑溪居士前集》五十卷和《姑溪题跋》二卷。